**ՀԻՄՆԱՎՈՐՈՒՄ**

**«ԱՆՏԱՌԱՅԻՆ ՊԵՏԱԿԱՆ ՄՈՆԻՏՈՐԻՆԳԻ ԿԵՆՏՐՈՆ» ՊԵՏԱԿԱՆ ՈՉ ԱՌԵՎՏՐԱՅԻՆ ԿԱԶՄԱԿԵՐՊՈՒԹՅՈՒՆԸ ՎԵՐԱՆՎԱՆԵԼՈՒ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՄԻ ՇԱՐՔ ՈՐՈՇՈՒՄՆԵՐՈՒՄ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ** **ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ**

1. ***Ընթացիկ իրավիճակը և իրավական ակտի ընդունման անհրաժեշտությունը***

Ներկայումս անտառների և անտառային հողերի մոնիթորինգն իրականցվում է գյուղատնտեսության նախարարության ենթակայությամբ գործող «Անտառային պետական մոնիտորինգի կենտրոն» **պետական ոչ առևտրային կազմակերպության կողմից, քանի որ նախկինում անտառների կայուն կառավարման ոլորտում պետական լիազորված մարմին էր հանդիսանում գյուղատնտեսության նախարարությունը։**

Անտառային պետական մոնիտորինգի համակարգի ներդրումը հանրապետությունում բնապահպանական արդի խնդիրներից է` ուղղված նպաստելու անտառների արդյունավետ օգտագործմանը և կայուն կառավարամանը, օժանդակելու պետական քաղաքականության և ռազմավարության, դրանց կենսագործման պետական կոորդինացված ծրագրերի մշակման և իրականացման աշխատանքներին:

Հանրապետությունում Անտառների պետական մոնիտորինգի համակարգի ներդրման, մոնիտորինգի արդյունավետության բարձրացման, ապօրինի հատումների դեմ պայքարի, այդ բնագավառում պետական լիազոր մարմինների կողմից իրականացվող գործունեության համակարգման նպատակով ՀՀ կառավարության որոշմամբ ստեղծվել է ՀՀ ապօրինի հատումների դեմ պայքարի աշխատանքները համակարգող անտառների պետական մոնիտորինգի խորհուրդ, որը ղեկավարում է ՀՀ փոխվարչապետը (2005թ.-ի նոյեմբերի 9-ի N1932-Ն որուշում):

Կլիմայի փոփոխության մեղմման և հարմարվողականության միջոցառումները Հայաստանի կառավարության քաղաքականության առաջնահերթություններից է, դրանք ներառված են բնապահապանական և ազգային զարգացման ծրագրերում։ Մինչև 2050թ.-ը ստանձնած պարտավորության համաձայն Հայաստանը պետք է կրկնապատկի անտառածածկ տարածքները:

Կենտրոնում ներդրված աշխարհատեղեկատվան համակարգերը (GIS), հեռահար զոնդավորումը (RS), դրոնը և մարդկային կարողությունները թույլ են տալիս նորարարական տեխնոլոգիաներով իրականացնել մատչելի և ճշգրիտ մշտադիտարկում, ինչը կարևոր է անտառների կայուն կառավարման և զարգացման գործընթացում:

Հաշվի առնելով Հայաստանի առջև ծառացած մարտահրավերները «Անտառային պետական մոնիտորինգի կենտրոն» ՊՈԱԿ-ի դերը և նշանակությունը կարևոր է անտառների կայուն կառավարման համար որպես առանձին միավոր:

«Անտառային պետական մոնիտորինգի կենտրոն» **պետական ոչ առևտրային կազմակերպությունը վերանվանելու և Հայաստանի Հանրապետության կառավարության մի շարք որոշումներում փոփոխություններ և լրացումներ կատարելու մասին** ՀՀ կառավարության որոշման նախագիծը մշակվել է հաշվի առնելով այն հանգամանքը, որ ՀՀ անտառային օրենսգրքի 7-րդ հոդվածի 1-ին մասի «ժ կետով անտառային մոնիտորինգի իրականացումը **անտառների կայուն կառավարման ոլորտում պետական լիազորված մարմնի իրավասությունն է, իսկ ՀՀ կառավարության 2018 թվականի փետրվարի 22-ի N189-Ն որոշմամբ վերոնշյալ մարմին է սահմանվել բնապահպանության նախարարությունը։**

Քանի որ **անտառային ոլորտը կարգավորող օրենսդրության մեջ կիրառվում է** «**մոնիթորինգ**» **եզրույթը, այլ ոչ թե** «**պետական մոնիտորինգ**» եզրույթը, ուստի անհրաժեշտություն է առաջացել նաև «Անտառային պետական մոնիտորինգի կենտրոն» **պետական ոչ առևտրային կազմակերպությունը վերանվանելու** «Անտառային մոնիթորինգի կենտրոն» **պետական ոչ առևտրային կազմակերպության։**

Գործող կարգի համաձայն «Անտառային պետական մոնիտորինգի կենտրոն» պետական ոչ առևտրային կազմակերպությունը չունի ձեռնարկատիրական գործունեություն իրականացնելու լիազորություն, հետևաբար լրացուցիչ ֆինանսական աղբյուրներ. ֆինանսավորումն ամբողջությամբ կատարվում է պետական բյուջեի միջոցով։ Ունենալով շուկայում տեղ գրավելու հնարավորություն և ներուժ`աշխարհատեղեկատվական համակարգի (ԱՏՀ) և հեռազննման տեխնոլոգիաներով հետազոտությունների իրականացումը հնարավորություն կտա բացի սահմանված գործառույթներից, ունենալ ձեռնարկատիրությամբ զբաղվելու հնարավություն և ապահովել լրացուցիչ եկամտաբերություն: Նախագծում համապատասխան փոփոխության անհրաժեշտությունը պայմանավորված է նաև միջազգային, մասնավոր և այլ դոնոր կազմակերպությունների կողմից ֆինանսական միջոցներ տրամադրելու պատրաստականությամբ:

***2․Առաջարկվող կարգավորման բնույթը***

 «Անտառային պետական մոնիտորինգի կենտրոն» **պետական ոչ առևտրային կազմակերպությունը վերանվանելու և Հայաստանի Հանրապետության կառավարության մի շարք որոշումներում փոփոխություններ և լրացումներ կատարելու մասին** ՀՀ կառավարության որոշման նախագծով առաջարկվում է մի շարք որոշումները համապատասխանեցնել ՀՀ անտառային օրենսգրքի և **ՀՀ կառավարության 2018 թվականի փետրվարի 22-ի N189-Ն որոշման պահանջներին։**

**Նախագծով առաջարկվում է նաև համապատասխան որոշումներում փոփոխություններ կատարելով, դրանք համապատասխանեցնել 2018 թվականին ընդունված** «Կառավարության կառուցվածքի և գործունեության մասին» և «Պետական կառավարման համակարգի մարմինների մասին» օրենքներին։

***3.Նախագծի մշակման գործընթացում ներգրավված ինստիտուտները, անձինք և նրանց դիրքորոշումը***

Նախագիծը մշակվել է բնապահպանության նախարարության կենսաբազմազանության և անտառային քաղաքականության վարչության կողմից:

***4. Ակնկալվող արդյունքը***

Նախագծի ընդունմամբ կապահովվի մի շարք որոշումների համապատասխանեցումը ՀՀ անտառային օրենսգրքի և **ՀՀ կառավարության 2018 թվականի փետրվարի 22-ի N189-Ն որոշման պահանջներին։**

**ՏԵՂԵԿԱՆՔ**

**«ԱՆՏԱՌԱՅԻՆ ՊԵՏԱԿԱՆ ՄՈՆԻՏՈՐԻՆԳԻ ԿԵՆՏՐՈՆ» ՊԵՏԱԿԱՆ ՈՉ ԱՌԵՎՏՐԱՅԻՆ ԿԱԶՄԱԿԵՐՊՈՒԹՅՈՒՆԸ ՎԵՐԱՆՎԱՆԵԼՈՒ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՄԻ ՇԱՐՔ ՈՐՈՇՈՒՄՆԵՐՈՒՄ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ՊԵՏԱԿԱՆ ԿԱՄ ՏԵՂԱԿԱՆ ԻՆՔՆԱԿԱՌԱՎԱՐՄԱՆ ՄԱՐՄՆԻ ԲՅՈՒՋԵՈՒՄ ԵԿԱՄՈՒՏՆԵՐԻ ԵՎ ԾԱԽՍԵՐԻ ԱՎԵԼԱՑՄԱՆ ԿԱՄ ՆՎԱԶԵՑՄԱՆ ՄԱՍԻՆ**

«Անտառային պետական մոնիտորինգի կենտրոն» **պետական ոչ առևտրային կազմակերպությունը վերանվանելու և Հայաստանի Հանրապետության կառավարության մի շարք որոշումներում փոփոխություններ և լրացումներ կատարելու մասին** ՀՀ կառավարության որոշման նախագծի ընդունման կապակցությամբ պետական կամ տեղական ինքնակառավարման մարմնի բյուջեում եկամուտների և ծախսերի ավելացում կամ նվազեցում չի նախատեսվում: